Russische Sproch

De russische Sproch (friacha aa: Grossrussisch; im Russischn: ) is de slawische Sproch mit dena meisten Sprechan und güt ois Wödsproch. Se büdt zaumman mitn Ukrainischn (friacha aa Klaarussisch), in Weißrussischn und in Russinischn de Gruppn vo de ostslawischn Sprochn und wiad mitn kyrillischn Alphabet gschriem, mit bstimmte russischn Bsundaheitn. De russische Standardsproch basiat auf dena mittlrussischn Mundoatn vo da Gegand um Moskau.

 Vabroatung 

Russisch wird haid vo zirka 240 bis 280 Milliona Menschn gredd. Es is wiad in da gaunzn ehemolign Sowjetunion gsprochn, aa in Osteuropa kenna vüü Leit Russisch.

 Mundoatn 

Im eiropäischn Teu vo Russland untascheid ma drei Haupt-Dialektregionan, de si wieda in aanzlne Dialekt aufteun. Im Russischn san oba de Unterschied, trotz da riesign Entfernungan, weitaus kleana ois wia im Bairischn, Deitschn oda Franzesischn. Aa Dialektsprecha vastengan si jedazeit.

 Noadrussisch 

Noad-estlich vo ana Linie vom Ladogasee üba Nowgorod und Jaroslawl bis Joschkar-Ola. De Mundoat is duach a kloa ausgsprochans unbetonts „o“ (оканье – Okanje), a gutturals „g“ und a hoats „t“ charakterisiat.

 Mundoatngruppm vo Ladoga und Tichwin
 Mundoatngruppm vo Kostroma
 Mundoatngruppm vo Wologda
 Mundoatngruppm vo Onega
 Mundoatngruppm vo Beloozersk

 Mittlrussisch 

De Neadliche Grene valauft vo Sankt-Petersburg iba Nowgorod und Iwanowo bis Nischni Nowgorod und Tscheboksary, de siidliche vo Welikije Luki iba Moskau bis Pensa. In dem Gebiet neadliche ois wiara siidliche Sprocheignoatn. Im Westn is des unbetonte „o“ a „o“, im Ostn a „a“ (аканье – Akanje).

 Westmiddlrussisch vo Pskow
 Westmiddlrussisch vo Nowgorod
 Ostmiddlrussisch vo Moskau und Umgebung
 Ostmiddlrussisch vo Jegorewsk und Umgebung
 Ostmiddlrussisch vo Temnikow und Umgebung
 Ostmiddlrussisch vom Wolga-Wladimir Gebiet

 Südrussisch 

In da Gegnd siidlich von Welikije Luki üba Rjasan bis Tambow. Do spricht ma s unbetonte „o“ ois „a“, a frikativs „g“ und a waachs „t“.

 Mundoat vo Rjasan
 Mundoatngruppm vom Dnepr
 Mundoat vo Oskol

 Russische Lehnweata im Deitschn 

 Bolschewik (eihdeitscht aa Bolschewist) – большевик ‘Mehrheitla’
 Datsche – дача ‘Landhaus’
 Kolchose - колхоз 'landwirtschoftliche Produktionsgnossenschoft'
 Matrjoschka – матрёшка ‘Matrjoschka’
 Perestroika – перестройка ‘Umbau’
 Pogrom – погром ‘Vanichtung, Vatreibung’
 Sowjet, sowjetisch usw. – совет ‘Rat, Ratschlag’
 Sputnik – спутник ‘Wegbegleiter; Satellit’
 Steppe – степь ‘Steppe’
 Subbotnik – субботник von суббота ‘Samstog’
 Troika – тройка ‘Dreiergspann’
 Wodka – водка ‘Wodka; a jeda hochprozentiga Schnops (weatl. „Wossal“)
 Zobel – соболь ‘Zobel’
 Kosaken  - казак
 Balalaika  - балалайка
 Barsoi  - борзая ‘Windhund’
 Taburett  - табурет
 Katjuscha  - Катюша ‘Raketnwerfa’

 Alphabet 

<div style="float:left;">
   Russisches Alphabet
А а Б б В в Г г Д д Е е Ё ёЖ ж З з И и Й й К к Л л М мН н О о П п Р р С с Т т У уФ ф Х х Ц ц Ч ч Ш ш Щ щ Ъ ъЫ ы Ь ь Э э Ю ю Я я

 Beleg 

 Im Netz 

Weatabiachl 
 Deitsch-Russisch Weatabuach vo PONS
 Deitsch-Russisch bei bab.la
 Fochweatabuach bei etymos.de

Kategorie:Einzelsprache